b'\n_START_ARTICLE_\nMousa Demb\xc3\xa9l\xc3\xa9\n_START_SECTION_\nUngdom\n_START_PARAGRAPH_\nMousa Demb\xc3\xa9l\xc3\xa9 spillede for K. Berchem Sport som ungdomsspiller.\n_START_SECTION_\nK.F.C. Germinal Beerschot\n_START_PARAGRAPH_\nDemb\xc3\xa9l\xc3\xa9 startede ud i hjemlandets K.F.C. Germinal Beerschot og fik sin debut allerede som 16-\xc3\xa5rig. I 2005 skiftede han til Willem II p\xc3\xa5 trods af interesse fra den h\xc3\xa6derkronede hollandske klub Ajax.\n_START_SECTION_\nWillem II Tilburg\n_START_PARAGRAPH_\nMoussa Demb\xc3\xa9l\xc3\xa9 havde en produktiv s\xc3\xa6son i Willem II, hvor den belgiske angriber scorede ni m\xc3\xa5l p\xc3\xa5 trods af klubben havde en mindre god s\xc3\xa6son. Succesen ledte til en kontrakt med rivalerne fra AZ Alkmaar bare et \xc3\xa5r efter, han havde skiftet til Willem II.\n_START_SECTION_\nAZ Alkmaar\n_START_PARAGRAPH_\nDemb\xc3\xa9l\xc3\xa9 var i AZ i fire s\xc3\xa6soner, hvor han var en af holdets b\xc3\xa6rende spiller. Under opholdet lykkedes det at vinde mesterskabet i s\xc3\xa6sonen 2008/09, hvor Demb\xc3\xa9l\xc3\xa9 var en af s\xc3\xa6sonens bedste spillere p\xc3\xa5 trods af en l\xc3\xa6ngerevarende skadespause.\n_START_SECTION_\nFulham\n_START_PARAGRAPH_\nI sommerpausen 2010 var Moussa Demb\xc3\xa9l\xc3\xa9 eftersigende t\xc3\xa6t p\xc3\xa5 et skifte til Birmingham City,, men den 18. august valgte belgieren i stedet at tage imod et tilbud fra Fulham FC, efter London-klubben havde betalt fem millioner pund for landsholdsspilleren._NEWLINE_Demb\xc3\xa9l\xc3\xa9 blev hurtigt et hit i Fulham og scorede bl.a. to gange i sin kun fjerde kamp mod Wolverhampton den 11. september, 2010. Det er siden kun blevet til yderligere to Premier League-m\xc3\xa5l for belgieren, som i stedet har bidraget p\xc3\xa5 andre m\xc3\xa5der i kampene._NEWLINE_Han blev i sommertransfervinduet 2012 solgt til Tottenham Hotspur.\n_START_SECTION_\nLandshold\n_START_PARAGRAPH_\nDemb\xc3\xa9l\xc3\xa9 fik sin debut for Belgien i oktober 2006 og rundede i efter\xc3\xa5ret 2013 sin landskamp nummer 50 med fem m\xc3\xa5l til f\xc3\xb8lge.'